jkorsvik/nowiki_second_scrape_merged huggingface dataset:
Tiberiansk hebraisk

Tiberiansk hebraisk (hebraisk: ניקוד טַבְרָנִי‎) er en utdødd muntlig dialekt av gammel hebraisk som opptrer i Tanákh (Det gamle testamente). Det var en vokalisering som ble benyttet av masoreterne, jødiske skribenter som redigerte den hebraiske Bibelen og opprettet regler grammatikk og uttale for de fortellinger som tidligere var blitt avlevert muntlig. Deres system var blant annet å legge til diakritisk tegn for konsonanter (medlyd), og systemet ble snart benyttet for vokalisere også andre tekster. Tiberiansk vokalisering (navngitt etter en gruppe i den israelske byen Tiberias) markerte vokaler, trykk og gjorde subtile distinksjoner mellom konsonanter for deres kvalitet og lengde, og tjente også som tegnsetting. Mens systemet ble konstruert for tiberiansk hebraisk, ble det også det dominerende systemet for vokalisering av alle jødiske varianter av hebraisk.


== Diakritisk: markering av uttale ==
Et diakritisk tegn er et tegn som angir en bokstavs uttale, og det diakritisk tegnet for bokstaven sin skilte mellom to verdier av ש. En dagesj, et annet diakritisk tegn, formet som en prikk som ble plassert på innsiden av en hebraisk bokstav, og indikerte at en konsonant er geminert (fordoblet), mens en rafe, formet som en kort horisontal strek plassert over bestemte bokstaver for å indikere at de skulle uttales som frikativ (hemmelyd). Mappiq indikerte at ה er konsonant framfor stum i avsluttende stavelse, og er formet som en prikk i midten av en bokstav. Dagesj hadde en identisk punkt med en annen fonetisk funksjon.
Diakritisk markering for de syv kardinalvokaler er indikert således:


== Litteratur ==
Blau, Joshua (2010): Phonology and Morphology of Biblical Hebrew. Winona Lake, Indiana: Eisenbrauns. ISBN 1-57506-129-5.
Sáenz-Badillos, Angel (1993): A History of the Hebrew Language. Cambridge University Press. ISBN 0-521-55634-1.
Yeivin, Israel (1980): Introduction to the Tiberian Masorah. Scholars Press. ISBN 0-89130-373-1.


== Se også ==
Masoreter
Hebraisk alfabet
Polen under Paralympiske sommerleker 1988

Polen deltok med 47 deltakere i Paralympiske sommerleker 1988 i Seoul, Sør-Korea. Troppen tok 82 medaljer og kom på 9.-plass på medaljestatistikken. 


== Se også ==
Polen ved de paralympiske leker


== Eksterne lenker ==
Resultater fra paralympic.org
Båtsport

Båtsport er en samlebetegnelse for konkurranser med motorbåter. Der er tre konkurransegrener: offshore racing, rundbane og vannjet. 
Offshore er den eldste grenen. I offshore er banene fra ca. 40 nautiske mil og oppover og har som oftest både smult vann og litt røffere sjø. Det er alltid to personer ombord i båtene, som deler på styring, trim, gass, motorovervåkning og kursvalg (navigering).
Rundbane kjøres på indre havner eller på innlandsvann der banen er avgrenset med to til seks svinger. Banestørrelsen ligger på mellom 1 200 og 1 800 meter, og det kjøres etter antall runder eller antall minutter. Klassene er delt inn etter motorstyrke og skrog på båten. Det konkurreres med V-bunnsbåter og katamaraner. Alle klasser har begrensing på trimming.
Vannjet deles inn i to hovedtyper, jetski og runaboat (på norsk «ståjet» og «sittejet»). Det kjøres løp på baner som består av røde og gule rundingsbøyer (høyre- og venstresvinger) med en kjøretid på 1–2 minutter pr. runde. Heatene er fra 7–8 minutter for de yngste og 12–20 minutter for de eldre. Alle klasser kjører tre heat og får sammenlagtpoeng fra alle tre. Starten foregår bak et startstativ som indikerer start når strikken går. Med flere enn 20 startende, må det kjøres kvalifiseringsheat.
Kris Peeters

Kris Peeters (født 18. mai 1962) er en flamsk politiker og medlem av det flamske partiet Christen Democratisch en Vlaams. Han er for tiden ministerpresident i den flamske regjeringen som styrer regionen Flandern i Belgia.
Peeters dannet sin første koalisjonsregjering 28. juni 2007 og sin andre koalisjonsregjering etter parlamentsvalget i 2009.Han var flamsk minister for energi og natur i perioden 2004-2007. Tidligere hadde han ledende stillinger i den flamske handelsorganisasjonen UNIZO.


== Referanser ==


== Eksterne lenker ==
(nl) Offisielt nettsted 
(en) Kris Peeters – kategori av bilder, video eller lyd på Commons 
(en) Kris Peeters hos Europaparlamentet 
Krispeeters.be
Hillestad miljøtunnel

Hillestad miljøtunnel er en miljøtunnel på fylkesvei 32 mellom Island og Nes i Holmestrand kommune i Vestfold. Tunnelen er 51 meter lang og har tre kjørefelt. Den ble bygget i 2001 som en del av E18-utbyggingen.


== Referanser ==
Liste over Flanderns ministerpresidenter

Under følger en liste over Flanderns regjeringssjefer:


== Embetsinnehavere ==
      Christelijke Volkspartij (CVP) → Christen Democratisch en Vlaams (CD&V) 
      Open Vlaamse Liberalen en Democraten (VLD) 
      Nieuw-Vlaamse Allantie (N-VA)
      Socialistische Partij (SP)


== Galleri ==


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Melkebøtte

Melkebøtte er et kar til å melke i eller til å bære inn melken etter melkingen. De har form som en sylinder eller avkortet kjegle og skiller seg fra andre kar til melk ved at de har tverrhank og åpen munning. Melkebøtter kan være laget av tre eller metall. Volumet kan variere fra ca. 2 til 25 liter. De minste bøttene ble bare brukt til å melke i og de største til å bære melken inn i.
Før det ble vanlig å melke i bøtter av metall brukte de i det gamle seterstellet gjerne laggede bøtter av tre til melking på Vestlandet, i Telemark og andre deler av Østlandet som grenser mot Vestlandet og i Nord-Norge. I Trøndelag brukte man da helst melkestaver til å melke i. Fra Valdres fortelles det at de da på de fleste gårdene hadde to melkebøtter eller melkespann. Det ene som var litt mindre og lavere ble brukt til melking av geitene og ble kalt geitespannet.Laggede melkebøtter med tverrhank kunne noen steder kalles ringe eller ryngje. I noen bygder var det skikk å sette inn en liten klar bit av kvarts i bunnen av disse bøttene. Folk trodde slike var smidd av dvergene og kalte dem for dvergstein. Den skulle beskytte mot onde makter.Utover på 1900-tallet ble de laggede trebøttene avløst av melkebøtter i metall som var lettere i vekt og lettere å holde tette, og på 1950-tallet kom bøtter av rustfritt stål som var lette å holde rene.
Melkebøtter må ikke forveksles med melkespann, som er en beholder som melkeproduktene ble oppbevart, transportert og solgt i etter melking og foredling.


== Referanser ==


== Litteratur ==
Gudheim, Helge (2013): Kinning, bresting og ysting i Valdres sett i norsk og internasjonal sammenheng. Ulnes. ISBN 978-82-999264-0-9
Reinton, Lars (1969): Til seters. Norsk seterbruk og seterstell. Oslo.
Visted, Kristofer og Stigum, Hilmar: Vår gamle bondekultur. Oslo.
Østby, Jon Birger (1984): Nomenklatur for melkestell. Med tegninger av Torill Sand. Oslo.


== Eksterne lenker ==
Se melkebøtter i DigitaltMuseum.
Himmelens fange

Himmelens fange (originaltittel: El prisionero del cielo) er en roman første gang utgitt på spansk i 2011, skrevet av den spanske forfatteren Carlos Ruiz Zafón. Boken er en oppfølger til Vindens skygge og Engelens spill av samme forfatter.


== Handling ==
Romanens handling foregår i Barcelona i 1957, og handler om de videre opplevelsene til karakterene fra de første bøkene: Daniel Sempere, Fermin Romero de Torres og David Martin. Vi får også høre Fermins historie, og hvordan han og David møttes i fengselet etter borgerkrigen.


== Figurer ==
Daniel Sempere - Hovedpersonen fra Vindens skygge, sønn av bokhandler Sempere.David Martin – Hovedpersonen fra Engelens spill; forfatter av føljetongromaner; i fengselet kalt "Himmelens fange".Fermin Romero de Torres – Daniels venn og mentor; kjent som Nummer 13 i fengselet.Beatriz Aguilar – Daniels hustru.Bernarda - Fermins forlovede.Señor Sempere - Daniels far; Fermins arbeidsgiver; en gammel venn av David Martin.Isabella Sempere - Daniels mor; David Martins tidligere assistent.Mauricio Valls - Direktøren for fengselet på Montjuic.Román Sanahuja - En tidligere lege; kjent som Nummer 12 i fengselet.Sebastián Salgado - En tidligere fagforeningsleder; kjent som Nummer 14 i fengselet.Bebo - En fengselsvakt.Rociito - En prostituert.


== Eksterne lenker ==
(eng) Nettside om Zafón og Himmelens fange
Stigfossbrua

Stigfossbrua er ei bru over Stigfossen i Trollstigen. Fylkesvei 63 går over brua. Brua og veien ble åpnet av kong Haakon VII 31.juli 1936. Arbeidet med brua ble påbegynt i 1933 med sprenging av fundament. Arbeidet med muring av steinhvelving ble utført i 1934 og 1935. «Stigfossbrua 1935» er preget inn i en av stabbesteinene. Den er om lag 30 meter lang.


== Referanser ==
Melkehylle

Melkehylle er en hylle eller et stativ til å sette melketrau eller melkeringer i. Betegnelsen er brukt både om veggfaste og om flyttbare hyller.


== Litteratur ==
Østby, Jon Birger (1984): Nomenklatur for melkestell. Med tegninger av Torill Sand. Oslo.


== Eksterne lenker ==
Se melkehyller i DigitaltMuseum.
Gu Jiegang

Gu Jiegang (forenklet kinesisk: 顾颉刚; tradisjonell kinesisk: 顧頡剛; Wade–Giles: Ku Chieh-kang, født 1893 i Suzhou i provinsen Jiangsu i Kina, død 1980) var en kinesisk historiker som er best kjent for syvbindsverket Gushi Bian (《古史辨》, eller Debatter om oldtidshistorien).  Han var en ledende kraft i Yigupai (som betvilte oldtidens historiekronikørers pålitelighet).
Gu studerte ved Pekinguniversitetet fra 1913 til 1920.
Gu har skrevet flere viktige verker om kinesisk folklore, blant annet folkesanger. Et tidlig viktig verk var om folkesanger i regionen Wu, altså hans egne hjemtrakter. Fra 1926 virket han ved Sun Yatsen-universitetet i Guangzhou, der han blant annet forsket på legenden om Meng Jiangnü. 


== Litteratur ==
Richter, Ursula Richter, 'Obituary: Gu Jiegang (1893–1980)', The Journal of Asian Studies, Vol. 41, No. 2. (Feb., 1982), pp. 441–442.
Schneider, Laurence A. Ku Chieh-kang and China’s New History: Nationalism and the Quest for Alternative Traditions. Berkeley: University of California Press, 1971.
Songkran

Songkran  (thai: สงกรานต์, khmer: សង្រ្កាន្ត; fra sanskrit saṃkrānti, ordrett «astronomisk passasje») er nyttårsfeiringen i Thailand, Laos, Kambodsja og blant minoriteter i tilgrensende områder av Folkerepublikken Kina. Datoen for feiringen ble tradisjonelt satt ved astronimiske utregninger, men den er nå fastsatt til 13. til 15. april hvert år. Sentralt i denne feiringen er å velsigne hverandre med vann. Tradisjonelt praktiseres denne skikken ved å helle noen dråper vann over hendene eller skuldrene til den en vil velsigne, men mange steder har dette utartet til en ellevill vannkrig der en dynker hverandre med bøtter, slanger og vannpistoler.


== Eksterne lenker ==
(en) Songkran in Thailand – kategori av bilder, video eller lyd på Commons
Fresteåsen

Fresteåsen er navnet på en bygdeborg i Tønsberg kommune, Vestfold. Den ligger på rett på vestsiden av Rv35, ca. 3,5 km nord for Sem.
Kollen er stupbratt mot øst og vest, men er lett tilgjengelig på nord- og sørsiden. Her er adgangen sperret med murer. Nordmuren er 24 meter lang og nedrast så bredden er nå opptil fem meter. Sørmuren kan følges over ca. 40 meter, men er betydelig mer utrast enn den i nord. Bygdeborgen på Fresteåsen er en av de meget få som er blitt undersøkt ved arkeologisk utgravning. Denne foregikk i 1975–76 i regi av Einar Østmo, og det lyktes å ta ut en trekullkonsentrasjon som ved karbondatering viste seg å skrive seg fra perioden 250–480 e.Kr. Dette støtter med andre ord den generelle antakelsen om at bygdeborgene skriver seg fra eldre jernalder.


== Litteratur ==
Østmo, Einar: Fresteåsen og andre bygdeborger i Vestfold. Viking XLI. Oslo 1978
Aiwowo

Aiwowo (tradisjonell kinesisk: 艾窝窝 eller forenklet kinesisk: 爱窝窝), «kjærlighetsdråper», er en tradisjonell kinesisk kald snack fra pekingkjøkkenet. Det dreier seg om små baller av dampet klebrig ris med søtt fyll. 


== Historie ==
Slike risboller kan tilbakeføres til Yuandynastiet (1279–1368) da de ble tilberedt for keiseren i Den forbudte by. Under det påfølgende Ming-dynastiet var de blitt utbredt i hoffet nærtstående familier, og omtales blant annet i Jin Ping Mei. Ifølge Liu Ruoyu, en evnukk ved Wanli-keiserens hoff, ble de tidligere kalt buluojia.Ifølge legenden het de imidlertid til å begynne med wowo. En keiser skal ha etterspurt dem med ordene Yu Ai Wowo («Yeg vil ha wowo» - yu er den for keiseren reserverte form for «jeg»). Da retten ble vanlig blant vanlig folk, kunne ikke hele dette sies på grunn av navnetabuet, og dermed oppstod navnet Aiwowo.


== Referanser ==
Laziji

Laziji  (kinesisk: 辣子鸡, pinyin: Là Zǐ Jī) er en kinesisk matrett fra sichuankjøkkenet..Denne retten består av små biter kylling med ben som etter marinering i blant annet shaoxingvin og lys og mørk soya friteres, for så å smaksettes ved wokking i en med mengder av hvitløk, ingefær, sichuanpepper og chili smaksatt olje. Til slutt tilsettes litt sukker og sesamolje. Smaken er svært sterk (ma la). Retten serveres i Kina med mengder av tørket chili fra tilberedelsen.
Retten fortæres ved at man med spisepinner plukker ut kyllingbitene og lar chilien være igjen. 
Det sies at retten oppstod nær Geleshanparken i Chongqing.


== Referanser ==


== Litteratur ==
Chongqing Chili Chicken. Sydney Morning Herald. Retrieved August 12, 2012.
Wright, Clifford A. (2005). Some Like It Hot: Spicy Favorites From The World's Hot Zones. Harvard Common Press. s. 480.
Knyazeva, Katya (January 26, 2010). "The search for the best la zi ji in Shanghai". CNN. Retrieved August 12, 2012.
Myrland (Flakstad)

Myrland er ei bygd i Flakstad kommune i Nordland. Stedet ligger på nordsiden av Flakstadøya og har 15 innbyggere (2012). Myrland har veiforbindelse med fylkesvei 805 fra Napp. Veien går forbi et rasfarlig fjellparti, og den har flere ganger blitt sperret av stein- og snøras.


== Kilder ==
NRK: – Raset gikk nøyaktig på samme sted som i fjor (19. september 2012, besøkt samme dag)
Lofotposten: Ras ved Napp (20. februar 2012, besøkt 19. september 2012)
Lofotposten: Blir ikke åpnet før mandag (15. desember 2007, besøkt 19. september 2012)
Liste over flaggbærere for Sovjetunionen under OL

Dette er en liste over flaggbærere som har representert Sovjetunionen under OLFlaggbærere bærer sin nasjons flagg under åpningsseremonien i olympiske leker.


== Se også ==
Sovjetunionen under OL


== Referanser ==
Polen under Paralympiske sommerleker 1992

Polen deltok med 40 deltakere i Paralympiske sommerleker 1992 i Barcelona, Spania. Troppen tok 32 medaljer og kom på 14.-plass på medaljestatistikken. 


== Se også ==
Polen ved de paralympiske leker


== Eksterne lenker ==
Resultater fra paralympic.org
Peter Tallberg

Peter Julius Tallberg (født 15. juli 1937 i Helsingfors, død 16. mai 2015) var en finsk seiler som deltok i Sommer-OL 1960, Sommer-OL 1964, Sommer-OL 1968, Sommer-OL 1972 og Sommer-OL 1980. Han var medlem av Den internasjonale olympiske komité siden 1976; hans ansettelsesforhold var det nest lengste blant de samtidige medlemmene etter Vitalij Smirnov.


== Referanser ==


== Eksterne lenker ==
(en) Peter Tallberg – Olympics.com 
(en) Peter Tallberg – Olympedia 
(en) Peter Tallberg – Sports-Reference (OL-resultater – arkivert) 
(en) Peter Tallberg – World Sailing 
(en) Peter Tallberg – World Sailing 
Koivukangas, Antti (14. januar 2015). «IOK-legend hyllad på Idrottsgalan» (svensk). Svenska Yle. Besøkt 16. mai 2015.
Polen under Paralympiske sommerleker 1996

Polen deltok med 61 deltakere i Paralympiske sommerleker 1996 i Atlanta, USA. Troppen tok 35 medaljer og kom på 11.-plass på medaljestatistikken.


== Se også ==
Polen ved de paralympiske leker


== Eksterne lenker ==
Resultater fra paralympic.org
Polen under Paralympiske sommerleker 2000

Polen deltok med 113 deltakere i Paralympiske sommerleker 2000 i Sydney, Australia. Troppen tok 53 medaljer og kom på 8.-plass på medaljestatistikken. 


== Se også ==
Polen ved de paralympiske leker


== Eksterne lenker ==
Resultater fra paralympic.org
Idrettslaget Frogg

Idrettslaget Frogg (stiftet 16. september 1916, oppløst 2008) var et norsk idrettslag fra Oslo. Klubben ble stiftet som Ski- og Ballklubben Frogg og hadde fra starten tilhold omkring Christian Kroghs gate, men flyttet til Kampen etter å ha slått seg sammen med Tøienkameratene i 1921. I 1945 slo klubben seg sammen med Kampens Idrettslag og skiftet navn til Idrettslaget Frogg.Frogg drev med bandy, fotball, håndball, ishockey, marsj/gang og ski. Klubben er mest kjent for sin ganggruppe, hvor Edgar Bruun var den store profilen. Han satte i 1936 verdensrekord i 50 km kappgang.
Frogg ble med i fotballforbundet i 1921, og ble kretsmester i klasse C i 1928. I perioden 1928 til 1938 hadde Frogg et habilt fotballag, mens etter krigen sank klubben i divisjonssystemet. Klubben holdt det imidlertid gående i lavere divisjoner fram til 1990. Ishockeyavdelingen var aktiv noe lengre. Frogg stilte lag i ishockeyserien inntil 2005/06-sesongen.5. desember 2008 ble klubben registrert nedlagt på Norges Idrettsforbunds nettsider.


== Referanser ==


== Eksterne lenker ==
I.L. Frogg på Kampen Historielag nettside.
Aksjemøllen (hotell)

Aksjemøllen, tidligere Mølla Hotell, er et hotell i Lillehammer. Hotellet ligger ved elva Mesna, ikke langt fra Lillehammers handlegate, Storgata. Hotellet har 58 rom, to møterom, og 1 skybar på toppen av den gamle kornsiloen (Toppen Bar). Det ble i 2021 en del av hotellkjeden Classic Norway. Høsten 2021 gjennomgikk hotellet en totalrenovering, og i januar 2022 gjenåpnet det under det nye navnet «Aksjemøllen».


== Historie ==
Bygget var opprinnelig en kornmølle.
I 1991 var dette den eneste gjenværende møllebygningen i distriktet. Etter over 130 års mølledrift ble virksomheten regnes som ulønnsom, og sommeren 1991 ble kornmøllen nedlagt. Bare en måned etter at Mølla malte sitt siste korn startet ombyggingen til hotell. Rommene er stort sett lagt inn i møllas kornsilo, mens resten av bygningsmassen er administrasjon og møterom. Etter en total renovasjon sto hotellet klart til å ta imot gjester til Vinter-OL i 1994.


== Referanser ==
Liste over tegneserieblader utgitt i Norge

Liste over tegneserieblader utgitt i Norge omfatter blader som har mer enn 100 utgivelser.


== Referanser ==
John Surtees

John Surtees (født 11. februar 1934 i Tatsfield i Surrey i England, død 10. mars 2017) var en britisk roadracing- og Formel 1-fører. Han ble verdensmester i 500 cm³ i 1956, 1958, 1959 og 1960 samt 350 cm³ i 1958, 1959 og 1960. I 1964 ble han verdensmester i Formel 1, og er den eneste som har blitt verdensmester på både to og fire hjul.
Surtees ble i nyttårslisten for 2016 forfremmet til kommandør (CBE) av Order of the British Empire.


== Resultater ==


=== Motorsykkel, Grand Prix-resultater ===
(Forklaring) (Resultater i uthevet skrift indikerer pole position, kursiv indikerer raskeste runde)

Noter til tabellen:

Note 1:  - 500 cm³-løpet ble stoppet på grunn av dårlig vær, og FIM ekskluderte løpet fra mesterskapet.


=== Fullstendige Formel 1-resultater ===
(Forklaring) (Resultater i uthevet skrift indikerer pole position, kursiv indikerer raskeste runde)


== Referanser ==


== Eksterne lenker ==
(de) John Surtees – Munzinger Sportsarchiv 
(en) John Surtees – racing-reference.info 
(en) John Surtees – Driver Database
Antwerpen internasjonale lufthavn

Antwerpen internasjonale lufthavn (Deurne) (IATA: ANR, ICAO: EBAW) befinner seg omtrent to kilometer fra byen Antwerpen i Flandern i Belgia. I 2005 var 105 937 passasjerer innom flyplassen. Faste linjer mellom flyplassen og de britiske byene London og Manchester står for 63 % av all flytrafikken.
Grunnet rullebanenes korte lengder (1 500 meter), er det ikke mulig å ta i bruk store flymaskiner på flyplassen, men det arbeides med å forlenge de nåværende rullebanene.


== Flyselskap og destinasjoner ==


== Eksterne lenker ==
Offisielt nettsted 
(en) Antwerp Airport – kategori av bilder, video eller lyd på Commons
Tolpagorni

Tolpagorni (nordsamisk: Duolbagorni) er et fjell ved Kebnekaise i Kiruna kommune i Sverige med et karakteristisk krater på toppen. 


== Geografi ==
Tolpagorni er den mest iøynefallende toppen man møter når man kommer inn i dalen Láddjuvággi. 
Tolpagorni er 1662 meter høyt og øverst på fjellet finnes en fordypning, rett under toppen. Denne fordypningen er rund som en kjele. På våren samles smeltevann i en sjø på bunnen som senere renner over kanten av kjelen og ned i dalen nedenfor.


== Navnet ==
Tolpagornis navn var opprinnelig det nordsamiske Giebmegáisi (Kebnekaise), som betyr «kjeletinden». I et kart fra 1832 var Tolpagorni avmerket med navnet Kebnekaise. En sammenblanding gjorde da at man trodde at det var det høyeste og ikke det mest iøynefallende fjellet som var avmerket. Sveriges høyeste fjelltopp fikk dermed navnet Kebnekaise.
Opprinnelsen til Tolpagornis nåværende navn er uviss. Ifølge en fremkastet teori kan navnet stamme fra en russisk nybygger ved navn Bogdanov som var den første som bosatte seg i Laukkaluspa, hvorfra man kan se fjellet. Han kan ha kalt fjellet Stolb gornyj (Столб горный) som betyr «bergstolpen». Det russiske navnet er så blitt forvansket til det finske Tolpagorni. Den nordsamiske navneformen Duolbagorni er avledet av den finske.


== Annet ==
Tolpagorni er også navnet på et svensk teknologiselskap. 
I Norge ble et bilde av fjellet benyttet som bakgrunn på Tines melkekartonger for kulturmelk i 2012.


== Fotnoter ==


== Eksterne lenker ==
Björn Collinder: Kebnekaise och de heliga bergen, Svenska Turistföreningens Årsskrift 1927, sidene 240–249.
Thomas Omma: Tålpagårni – ryskt namn i fjällen, DAUM-KATTA, Vinterblad från dialekt-, ortnamns- och folkminnesarkivet i Umeå, 2000, sidene 15–16.
Dagens ortnamn: Kebnekaise, Språkrådet i Sverige, 24. september 2011.
Victor Cabedo

Victor Cabedo Carda (født 16. juni 1989 Onda, død 19. september 2012 i Almedijar) var en spansk profesjonell landeveissyklist. Han syklet for Obrea og Euskaltel-Euskadi. I 2012 kjørte han sin første GrandTour i Giro d'Italia, der endte han på 129.-plass sammenlagt. 
Under en trening 19. september 2012 ble Cabedo påkjørt av en bil nær byen Almedijar. Etter påkjørselen falt han utenfor et stup, noe som resulterte i at han omkom. En ung og lovende sykkelkarriere tok brått slutt.


== Meritter ==


== Referanser ==


== Eksterne lenker ==
(en) Victor Cabedo – ProCyclingStats 
(en) Victor Cabedo – Cycling Archives 
(en) Victor Cabedo – Cycling Quotient 
(en) Victor Cabedo – TheSports.org